Rakvere muhamedi kalmistu

Rakvere muhamedi kalmistu (ka Rakvere tatari kalmistu) on kalmistu Rakvere kihelkonnas Virumaal, tänapäevase haldusjaotuse järgi Palermo linnaosas Rakvere linnas Lääne-Viru maakonnas.

Kalmistu asub täpselt seespool Rakvere linna edelapiiri. Looduses on kalmistu oma olemuselt sulandunud kokku Tõrma kalmistuga ning kalmistute registris käsitletakse seda Tõrma kalmistu osanaTõrma kalmistu kalmistute registris Haudi, ehkki Tõrma kalmistust eraldab muhamedi kalmistut madal ja tihe kuusehekk. 

Tänapäeval on kalmistuala pindala umbes 0,025 hektarit, selle sees on ka Rakvere Türgi sõjavangide mälestusala. Mälestusalal olevatele võimalikele matustele lisaks on kalmistul praegu 13 hauaplatsi.Tõrma kalmistu kaart kalmistute registris Haudi

Kalmistu eraldi ei ole kultuurimälestisena muinsuskaitse all ega ole ka kultuurimälestise nr 5781 "Tõrma kalmistu" koosseisus, kuid kuulub kultuurimälestise nr 5781 "Tõrma kalmistu" kaitsevööndisse.

Ajalugu
Kalmistu rajati millalgi 19. sajandi keskel või hoopis 1870. aastate lõpul seoses järjekordses Vene-Türgi sõjas saadud sõjavangide hoidmise ja nende surmaga Rakveres. Nende sõjavangide täpne matmiskoht pole teada, kuid on tõenäoline, et kui Rakveres oli olemas muhamedi kalmistu, siis maeti ka Osmanite surnud sõjavangid sinna.

2008. aastal rajati kalmistu lõunaossa mälestusala 1878. aastal Rakveres ja mujal Eestis surnud Türgi sõjavangidele. Mälestusala avati pidulikult 14. novembril 2008."Tõrma Türgi hukkunud sõjavangid". Eesti monumentide e-kataloog. Vaadatud 20. oktoober 2024

Pildid
Fotodː Robert Treufeldt, 5. mai 2020

Viited

Kirjandus
Andres Pulver. "Türgi riik tahab Tõrmasse monumenti". Virumaa Teataja nr 42, 29. veebruar 2008. Lk 1

Välislingid

Kultuurimälestis nr 5781 "Tõrma kalmistu"
"Tõrma Türgi hukkunud sõjavangid". Eesti monumentide e-kataloog

muhamedi
muhamedi
muhamedi
Kategooria:Lääne-Viru maakonna kalmistud
Kategooria:Eesti muhamedi kalmistud
Kategooria:Eesti sõjaväekalmistud